

VLADA REPUBLIKE HRVATSKE

Zagreb, 6. prosinca 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o darovanju nekretnine u k.o. Hum Općini Hum na Sutli, na kojoj se nalazi odlagalište komunalnog otpada „Hum na Sutli“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 8. i članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člancima 2., 3. i 4. Zakona o uređivanju imovinskopravnih odnosa u svrhu izgradnje infrastrukturnih građevina (Narodne novine, br. 80/11) Vlada Republike Hrvatske je na sjednici održanoj \_\_. prosinca 2019. godine donijela

**ODLUKU**

**o darovanju nekretnine u k.o. Hum Općini Hum na Sutli, na kojoj**

**se nalazi odlagalište komunalnog otpada „Hum na Sutli“**

**I.**

Republika Hrvatska, kao vlasnik, daruje Općini Hum na Sutli nekretninu označenu kao zk.č.br. 1493, DEPONIJA, površine 1 jutro 690 čhv, upisanu u zk.ul.br. 1128, k.o. Hum, kod Zemljišnoknjižnog odjela Pregrada, Općinskog suda u Zlataru, koja odgovara nekretnini katastarske oznake k.č.br. 1493, površine 8237 m², u k.o. Hum na Sutli, na kojoj se nalazi odlagalište komunalnog otpada „Hum na Sutli“.

**II.**

Utvrđuje se da je člankom 3. Zakona o uređivanju imovinskopravnih odnosa u svrhu izgradnje infrastrukturnih građevina (Narodne novine, br. 80/11) propisano da su infrastrukturne građevine, u smislu istoga Zakona, građevine prometne, javne, komunalne i druge infrastrukture, za čiju izgradnju je utvrđen interes Republike Hrvatske prema Zakonu o izvlaštenju ili prema posebnom zakonu, kao što su ceste, vodne građevine, komunalni objekti, željeznička infrastruktura i slično.

Utvrđuje se da je člankom 23. stavkom 1. Zakona o održivom gospodarenju otpadom (Narodne novine, br. 94/13, 73/17, 14/19 i 98/19) propisano da je gospodarenje otpadom od interesa za Republiku Hrvatsku, a stavkom 4. istoga članka Zakona propisano je da je jedinica lokalne i područne (regionalne) samouprave dužna na svom području organizirati uvjete i provedbu propisanih mjera gospodarenja otpadom.

**III.**

Tržišna vrijednost nekretnine iz točke I. ove Odluke iznosi 634.000,00 kuna (slovima:šestotridesetčetiritisućekuna), prema procjeni izrađenoj od strane Gordane Habajec, ing.građ., stalne sudske vještakinje za graditeljstvo i procjenu nekretnina, iz Zaboka, potvrđenoj od strane Službe za tehničke poslove Ministarstva državne imovine.

**IV.**

Općina Hum na Sutli se obvezuje preuzeti sve obveze koje bi eventualno proizašle iz potraživanja i prava trećih osoba na nekretnini iz točke I. ove Odluke.

**V.**

Darovana nekretnina privedena je namjeni te se na istoj nalazi odlagalište komunalnog otpada „Hum na Sutli“.

**VI.**

S Općinom Hum na Sutli sklopit će se Ugovor o darovanju nekretnine iz točke I. ove Odluke, kojim će se regulirati međusobna prava i obveze.

U Ugovor o darovanju unijet će se raskidna klauzula ukoliko se promijeni njezina namjena utvrđena u točki V. ove Odluke.

**VII.**

Za provođenje ove Odluke zadužuje se Ministarstvo državne imovine, a Ugovor o darovanju u ime Republike Hrvatske potpisat će ministar državne imovine.

**VIII.**

Ova Odluka stupa na snagu danom donošenja.

KLASA:

URBROJ:

Zagreb, \_\_. prosinac 2019.

PREDSJEDNIK

mr. sc. Andrej Plenković

**OBRAZLOŽENJE**

Općina Hum na Sutli podnijela je zahtjev za darovanje nekretnine označene kao zk.č.br. 1493, DEPONIJA, površine 1 jutro 690 čhv, upisane u zk.ul.br. 1128, k.o. Hum, kod Zemljišnoknjižnog odjela Pregrada, Općinskog suda u Zlataru, koja odgovara nekretnini katastarske oznake k.č.br. 1493, površine 8237 m², u k.o. Hum na Sutli, na kojoj se nalazi odlagalište komunalnog otpada „Hum na Sutli“.

Temeljem Odluke Povjerenstva za imovinu Vlade Republike Hrvatske, KLASA: 940-06/07-02/154, URBROJ: 50441-09 od dana 5. svibnja 2009. godine i Ugovora o osnivanju prava građenja broj: 110/2009 od 9. rujna 2009. godine, KLASA: 940-06/07-02/154, URBROJ: 50441-09 osnovano je pravo građenja na predmetnoj nekretnini, sukladno Lokacijskoj dozvoli, KLASA: UP/I-50-05/07-01/51, URBROJ: 2140-09-07-02/1-07-9 od dana 26. studenog 2007. godine, izdanoj od strane Ureda državne uprave u Krapinsko-zagorskoj županiji, Ureda za prostorno uređenje, zaštitu okoliša i graditeljstvo, u korist Općine Hum na Sutli, u svrhu sanacije i proširenja odlagališta otpada „Hum na Sutli“, na rok od deset godina.

Člankom 3. Zakona o uređivanju imovinskopravnih odnosa u svrhu izgradnje infrastrukturnih građevina (Narodne novine, broj 80/11) propisano je da su infrastrukturne građevine, u smislu istoga Zakona, građevine prometne, javne, komunalne i druge infrastrukture, za čiju izgradnju je utvrđen interes Republike Hrvatske prema Zakonu o izvlaštenju ili prema posebnom zakonu, kao što su ceste, vodne građevine, komunalni objekti, željeznička infrastruktura i slično.

Člankom 23. stavkom 1. Zakona o održivom gospodarenju otpadom (Narodne novine, broj 94/13, 73/17, 14/19 i 98/19) propisano je da je gospodarenje otpadom od interesa za Republiku Hrvatsku, a stavkom 4. istoga članka Zakona propisano je da je jedinica lokalne i područne (regionalne) samouprave dužna na svom području organizirati uvjete i provedbu propisanih mjera gospodarenja otpadom.

Tržišna vrijednost nekretnine iz točke I. Odluke iznosi 634.000,00 kuna (slovima:šestotisućatridesetčetirikune), prema procjeni izrađenoj od strane Gordane Habajec, ing.građ., stalne sudske vještakinje za graditeljstvo i procjenu nekretnina, iz Zaboka, potvrđenoj od strane Službe za tehničke poslove Ministarstva državne imovine.

Općina Hum na Sutli se obvezuje preuzeti sve obveze koje bi eventualno proizašle iz potraživanja i prava trećih osoba na nekretnini iz točke I. Odluke.

Darovana nekretnina privedena je namjeni te se na istoj nalazi odlagalište otpada „Hum na Sutli“.

S Općinom Hum na Sutli sklopit će se Ugovor o darovanju nekretnine iz točke I. Odluke, kojim će se regulirati međusobna prava i obveze.

U Ugovor o darovanju unijet će se raskidna klauzula ukoliko se promijeni namjena darovane nekretnine utvrđena u točki I. Odluke.

Za provođenje Odluke zadužuje se Ministarstvo državne imovine, a Ugovor o darovanju u ime Republike Hrvatske potpisat će ministar državne imovine.